રાજપીપળા: રાજપીપળાની ચિલ્ડ્રન હોમમાં રહીને નવદુર્ગા હાઈસ્કૂલમાં અભ્યાસ કરતા 6 વિદ્યાર્થીઓ હાલમાં યોજાયેલ રાજ્યકક્ષાની ટેકવેન્ડો સ્પર્ધામાં ઉત્કૃષ્ટ દેખાવ કરી રાજ્યકક્ષાએ ઝળકયા હતા,એમાંથી 2 વિદ્યાર્થીઓએ ગોલ્ડ અને 4 વિદ્યાર્થીઓએ સિલ્વર મેડલ મેળવી શાળા અને જિલ્લાનું નામ રોશન કર્યું છે. રાજપીપળા રમત ગમત સંકુલ સ્પર્ધાના સિનિયર કોચ વિષ્ણુ વસાવા અને ટેકવેન્ડો કોચ રાજેન્દ્રસિંહ ઠાકોરના માર્ગદર્શન હેઠળ રાજપીપળાના ચિલ્ડ્રન હોમમાં રહી નવદુર્ગા હાઉસ્કૂલમાં અભ્યાસ કરતા 6 વિદ્યાર્થીઓએ ટેકવેન્ડો સ્પર્ધામાં ભાગ લેવા તનતોડ મેહનત કરી હતી.તો એ તમામ વિદ્યાર્થીઓની મેહનત આખરે રંગ લાવી હતી.